Западните Балкани – котило за фанатици – Труд
Западните Балкани – котило за фанатици	Над 800 ислямисти действат на територията на региона
От Ставрос Димас, в. „Катимерини”
05.07.2017 • 22:00
Изчисления показват, че около 800 са фанатизираните мюсюлмани от Западните Балканите, от които 300 сега воюват в първите редици на групировката “Ислямска държава”. В същото време хиляди други, върнали се в родината, се прегърнали крайното тълкуване на Корана, каквото продължава да се преподава в легални или нелегални джамии от фанатизирани имами.
Босна се смята за основен “развъдник” на ислямския фанатизъм, а също и на джихадизма. В тази страна има села – според властите по сигурността те са най-малко 28 – в които избощо не се разрешава достъпът на “неверници” съгласно шериата – свещения закон на исляма, уреждащ ежедневния живот на хората и рамките на тяхното общество.
Би ли могло да се очаква, че страни като Албания и Косово, най-вече тези две, в които доминиращо е мюсюлманското население, а също и Македония ще започнат да функционират като големи балкански развъдници на джихадизма.
Терористичните нападения на ислямисти по различни цели в Босна са започнали от 2002 г. и продължават и днес. Така тази страна е единствената на Балканите, в която терористичните актове намират проява. Тя е на второ място в Европа след Белгия по брой на нейните граждани, воюващи на страната на “Ислямска държава” в Сирия и Ирак.
Дори и сега полицията избягва да се появява в “селата на Аллах” и даже през 2010 г. бе необходимо да бъде изпратена една част от 600 въоръжени мъже на специалните сили, за да може да нахлуе в две от тях – Горна Маоча и Овча, смятани за крепости на ислямския фундаментализъм.
*Превод: БТА (със съкращения)
Да са им живи и здрави и да ги приемат в ес и нато. Те ги създадоха, те да им сърбат попарата.